
ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

    Από το πρακτικό της υπ’ αριθμ. 20ης (τακτικής) συνεδρίασης του Δημοτικού Συμβουλίου του Δήμου Πύργου.

Αριθμ. Αποφ.  308/2013
ΘΕΜΑ: Έγκριση των οικονομικών καταστάσεων χρήσεως 2012, της Δημοτικής Επιχείρησης Πύργου Α.Ε ΟΤΑ (Δ.Ε.Π Α.Ε ΟΤΑ)
    Στον Πύργο, σήμερα 09 του μηνός Οκτωβρίου, του έτους 2013, ημέρα Τετάρτη και ώρα 19.00 μ.μ. το Δημοτικό Συμβούλιο Πύργου συνήλθε σε τακτική δημόσια συνεδρίαση στην αίθουσα συνεδριάσεων του Λατσειου Δημοτικού Μεγάρου, ύστερα από την με αριθμό πρωτ. 47712/4-10-2013 έγγραφη πρόσκληση του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010) η οποία επιδόθηκε και δημοσιεύθηκε νόμιμα.

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 30 και ονομαστικά οι κ.κ:

ΠΑΡΟΝΤΕΣ: 1. Καννής Ευστάθιος (Πρόεδρος Δημοτικού Συμβουλίου), 2. Παναγόπουλος Ιωάννης, 3. Παναγόπουλος Βασίλειος, 4. Αργυρόπουλος Ιωάννης του Γεωργίου, 5. Αριστειδόπουλος Χαράλαμπος, 6. Βαρελάς Ιωάννης, 7. Θεοδωρέλος – Χαρίτος Γεώργιος (Γραμματέας Δημοτικού Συμβουλίου), 8. Κωνσταντόπουλος Σπυρίδων, 9. Φραγκαντώνης Παναγιώτης, 10. Μπίρμπας Κων/νος, 11. Τζουανόπουλος Δημήτριος, 12. Ανδρικόπουλος Ανδρέας, 13. Ανδρικόπουλος Φώτιος, 14. Αντωνέλος Δημήτριος, 15. Αργυρόπουλος Ιωάννης του Παναγιώτη, 16. Μποσμής Κων/νος, 17. Ρωμαίος Στέφανος, 18. Μικελόπουλος Γεώργιος, 19. Λιατσής Γαβριήλ – Επικεφαλής Μείζονος Μειοψηφίας, 20. Δημόπουλος Φώτιος 21. Ανδριόλας Γεώργιος, 22. Σεϊντής Βασίλειος, 23. Κουρμπανάς Γεώργιος, 24. Λιατσής Δημήτριος, 25. Αγγελακοπούλου Ανδριάνα (Αντιπρόεδρος Δημοτικού Συμβουλίου), 26. Μπελόκας Διονύσιος, 27. Διαμαντόπουλος Κων/νος, 28. Γιάνναρος Χρήστος – Επικεφαλής της παράταξης «Λαϊκή Συσπείρωση», 29. Καραμπέτσος Αθανάσιος, 30. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου».  
ΑΠΟΝΤΕΣ: 1. Τζίνη Διονυσία, 2. Γεράνιος Κων/νος, οι οποίοι δεν προσήλθαν στη συνεδρίαση αν και νόμιμα κλήθηκαν,  

3. Δημουλιάς Λεωνίδας (έχει τεθεί σε αργία). 
    
Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη.

-----------

Ακολούθως ο Πρόεδρος έθεσε υπόψη του δημοτικού συμβουλίου το 12ο θέμα της ημερήσιας διάταξης με τίτλο: Έγκριση των οικονομικών καταστάσεων χρήσεως 2012, της Δημοτικής Επιχείρησης Πύργου Α.Ε ΟΤΑ (Δ.Ε.Π Α.Ε ΟΤΑ) και ανέφερε:

« Τίθεται υπόψη του Σώματος το αριθ. 1187/13 έγγραφο της ΔΕΠ Α.Ε ΟΤΑ το οποίο αναγράφει τα εξής: «....Σας υποβάλλουμε τις οικονομικές καταστάσεις της χρήσεως 2012 και της επ’ αυτών έκθεσης του Διοικητικού Συμβουλίου της επιχείρησης και του Ορκωτού Ελεγκτή, το πρακτικό συνεδριάσεως του Διοικητικού Συμβουλίου (αποφ. 114/13) καθώς και το πρακτικό (αριθ. 1/28-6-2013) της ετήσιας γενικής συνέλευσης των μετόχων της ΔΕΠ Α.Ε ΟΤΑ, για την απαιτούμενη έγκριση....»

Καλείται το Σώμα με βάση τα προβλεπόμενα στις διατάξεις των άρθρων 256 και 260 του Ν. 3463/06 ν’ αποφασίσει επ’ αυτών».

Το Δημοτικό Συμβούλιο Πύργου,


λαμβάνοντας υπόψη του: 

· Τις διατάξεις του άρθρου 65 του Ν. 3852/10

· Τις διατάξεις των άρθρων 256 και 260 Ν. 3463/06

· την Κ.Υ.Α. 50891/10.09.2007 Φ.Ε.Κ. 1876/14.09.2007 τεύχος Β ’- άρθρα 3- 6 

· την αριθ. 14/13 απόφαση του Διοικητικού Συμβουλίου της επιχείρησης: «Έγκριση ισολογισμού 31/12/2012, αποτελεσμάτων χρήσης και εκθέσεως πεπραγμένων Δ.Σ για το έτος 2012»
· Την έκθεση του Ορκωτού Ελεγκτή 
· Το αριθ. 1/28-6-2013 πρακτικό της ετήσιας γενικής συνέλευσης των μετόχων της επιχείρησης,  που ενέκρινε τις οικονομικές καταστάσεις χρήσεως 2012 (ισολογισμός, προσάρτημα, λογαριασμός «αποτελεσμάτων χρήσεως» και πίνακας διαθέσεως αποτελεσμάτων)
μετά από διαλογική συζήτηση, 

κατά πλειοψηφία α π ο φ α σ ί ζ ε ι

Εγκρίνει τις κάτωθι οικονομικές καταστάσεις,  της Δ.Ε.Π Α.Ε ΟΤΑ χρήσεως 2012 ήτοι:

• Την κατάσταση του ισολογισμού.

• Την κατάσταση του λογαριασμού αποτελεσμάτων χρήσεως.

• Τον πίνακα διαθέσεως αποτελεσμάτων.


• Το προσάρτημα του ισολογισμού και των αποτελεσμάτων χρήσεως.

όπως εμφανίζονται  συνημμένα στην απόφαση αριθ.14/13 της επιχείρησης,  στο αριθ. 1/28-6-13 πρακτικό της ετήσιας τακτικής γενικής συνέλευσης και στην έκθεση του Ορκωτού Ελεγκτή, τα οποία   συνοδεύουν την απόφαση και αποτελούν αναπόσπαστο τμήμα της.

· Μειοψήφησαν οι δημοτικοί σύμβουλοι της παράταξης «Λαϊκή Συσπείρωση» κ.κ Χ. Γιάνναρος – Επικεφαλής και Αθανάσιος Καραμπέτσος, οι οποίοι δήλωσαν ότι καταψηφίζουν το θέμα. 
· Οι δημοτικοί σύμβουλοι κ.κ: Ι. Παναγόπουλος, Γαβριήλ, Λιατσής, Φώτιος Δημόπουλος, Γεώργιος Ανδριόλας, Βασίλειος Σεϊντής, Γεώργιος Κουρμπανάς, Δημήτριος Λιατσής, Διονύσιος Μπελόκας, Κων/νος Διαμαντόπουλος, Ιωάννης Σεφερλής, απουσίαζαν απ’ τη συνεδρίαση, όταν τέθηκε προς συζήτηση και έγκριση το θέμα.
Η παρούσα απόφαση έλαβε αύξοντα αριθμό  308/2013.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:

   Ο ΠΡΟΕΔΡΟΣ                          ΤΑ ΜΕΛΗ                   Ο ΓΡΑΜΜΑΤΕΑΣ

Ακριβές Απόσπασμα

εκ των πρακτικών του Δ.Σ.

Πύργος 22  – 10  - 2013
Ο ΠΡΟΕΔΡΟΣ ΤΟΥ Δ.Σ

